**Lacul**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lacul munţilor mă cheamă

Să îi fac din suflet ramă

Fiindcă e oglinda zării

Şi sfărşitul depărtării.

Când ajung la malul lui

Văd barca pescarului

Şi mă urc în ea, văslesc

Printre stele, nefiresc!

Lacul este cerul ud

Iar în el, pescarul nud

Zboară cu aripi de vise

Să prindă-n plasele-ntinse

Luceferii ce-au căzut

Din adâncul neştiut!

Din priviri ne-am înţeles…

Şi îndată am cules

Mulţi luceferi ce-au încins

Apa lacului închis

Între munţii ce-au văzut

Stelele când au căzut…

Pescarul şi barca lui

Sunt la malul lacului

Iar eu încet mă scufund

Şi mai am un singur gând…

Să-mi agăţ în suflet stele

Şi să zbor la munţi cu ele!